Genre: Information/Explanation

Oceanografija in varovanje priobalnega morja <p/> Cilji in kompetence <p/> Pridobitev potrebnih znanj o zgradbi in sestavi oceanov in morij kot bistvenih rezervoarjev toplote in vodne pare, ki vplivajo na klimatske spremembe na Zemlji ter na življenje v priobalnem pasu. Študenje se seznanijo s potrebnimi znanji o zgradbi oceanov in morij in z osnovami dinamičnih procesov, ki v njih potekajo. Predmet pomeni skelet potrebnih znanj o morju tako za diplomante, ki se bodo po diplomi ukvarjali s klimatskimi problemi in s transporti polutantov na velike razdalje, kot tudi za diplomante, ki bodo ekološka znanja uporabili pri zaposlitvi v obalnem pasu. <p/> Pogoji za vključitev v delo oz. za opravljanje študijskih obveznosti <p/> Predhodne osnove fizike in kemije povsem zadoščajo za obravnavo snovi, ki tudi zahteva elementarno znanje matematične analize in numeričnih metod. Predmet Oceanografija je vsebinsko povezana predvsem s predmeti, kot so: Ekologija morja, Meteorologija, Hidrologija, Monitoring okolja ter Modeliranje v okolju.